internet vaartha 184 Views
మరో రూ.21వేల కోట్లు లెక్కలు తేలని ఆదాయం
న్యూఢిల్లీ : పరోక్షపన్నుల్లో సుమారు 50 వేల కోట్ల రూపాయలు ఎగవేతకు గురవుతున్న అంశాన్ని పన్నుల విభాగం గుర్తించింది. మరో 21 వేల లెక్కలు తేలని ఆదాయాన్ని కూడా ప్రభుత్వం గుర్తించింది. నల్లధనంపై కఠినతర నిబం ధనలు అమలుచేసిన తర్వాత 3963 కోట్ల రూపాయల విలువైన స్మగుల్డ్‌ ఉత్పత్తులు గడచిన రెండేళ్లలో స్వాధీనంచేసుకున్నట్లు ప్రకటించింది. అంతకు ముందు ఏడాదితోపోలిస్తే 32శాతం పెరిగింది. పొడిగించిన నిఘా కార్యాచరణ కారణంగా పన్ను ఎగవేత సుమారు 50వేల కోట్ల వరకూ పరోక్షపన్నుల్లో ఉన్నట్లు గుర్తించింది. మరో 21వేల కోట్లు లెక్కలు తేలని ఆదాయవనరులున్నట్లు ప్రకటించింది. దేశీయంగాను, విదేశాల్లోదాచుకున్న నల్లధనం గుట్టు విప్పేందుకు ప్రభుత్వం కార్యాచరణను మరింత కఠినం చేసింది. కొత్త నల్లధన చట్టం అమలులోనికి తెచ్చి కఠినతరమైన జరిమానా నిబందనలు పొందుపరిచిన సంగతి తెలిసిందే. ప్రత్యేక దర్యాప్తు కమిటీ (సిట్‌) కూడా నియమించారు. సుప్రీం మాజీ న్యాయమూర్తి జస్టిస్‌ ఎంబిషా నేతృత్వంలో ఈకమిటీ పనిచేస్తోంది. అప్పటి నుంచి సిట్‌ సిఫారసుచేసిన అనేక మార్గదర్శకాలను అమలుచేస్తోంది. 1466 కేసుల్లోప్రాసిక్యూషన్‌ ప్రారంబించామని ప్రనకటించింది. గత రెండేళ్లలో 1169 కేసులతో పోలిస్తే 25శాతం పెరిగాయి.కొత్తగా ప్రవేశపెట్టిన స్వఛ్ఛంద ఆదాయ వెల్లడి పథకం కింద ఈ నల్లధన స్వాములకు 45శాతం చెల్లిస్తే మొత్తం చట్ట బద్ధత తెచ్చుకునే అవకాశం కూడా కల్పించింది. మనీలాండరింగ్‌ నిరోధక చట్టానికి సవరణలు కూడా తెచ్చింది. ఈ చట్టసవరణల ద్వారా విదేశాల్లో ఉన్న రాబడులకు తగిన ఆస్తులను అటాచ్‌మెంట్‌చేసే అదికారాలను కూడా దర్యాప్తు సంస్థలకు దఖలుపరిచింది. అలాగే మనీలాండరింగ్‌ నిరోధక చట్టం సెక్షన్‌8 (8)లోకూడా ఇందుకు సంబంధించిన పూర్తి అధికారాలను దఖలుపరిచింది. కస్టమ్స్‌ చట్టం సెక్షన్‌ 132ప్రకారం చూస్తే తప్పుడు ధృవీకరణలు చేసినపక్షంలో మనీలాండరింగ్‌ నిరోధక చట్టంపరిధిలో మొత్తం వ్యాపారాన్ని మూసివేయించే అవకాశం కూడా ఉంది. కావాలనే పన్నుల ఎగవేతకు పాల్పడితే పన్నుతోపాటు జరిమానా లేదా వడ్డీ కూడా వసూలుచేసే అధికారాలు మనీలాండరింగ్‌నిరోధక చట్టం సెక్షన్‌ 51లో పొందుపరిచింది. 1999లో వచ్చిన విదేశీ మారకద్రవ్య యాజ మాన్యచట్టం (ఫెమా)కు కూడా సవరణలు తెచ్చారు. ఆస్తులు స్వాధీనం చేసుకోవడం సంబంధిత విలువలు స్వాధీనంచేసుకునే అధికారాలు తెచ్చింది. అయితే ఇవి భారత్‌లో ఉండాలి. ఒకవేళ ఏవ్యక్తి అయినా విదేశీ మారకద్రవ్యం, విదేశీ సెక్యూరిటీ లేదా స్థిరాస్తిని భారత్‌ బయట ఆర్జించిన పక్షంలో ఫెమా పరిధిలో ఉండాలి. లేదంటే ఆ చట్టం పూర్తిస్థాయిలో అమలుచేస్తామని కేంద్రం స్పష్టంచేస్తోంది. అయితే ఏప్రిల్‌నెల వసూళ్లలో 41శాతం పరోక్షపన్ను వసూళ్లు పెరిగినట్లు తేలింది. ఆర్థిక రంగ కార్యకలాపాలు పెరిగాయని అందుకే పన్ను వసూళ్లలో వృద్ధి కనిపిస్తున్నట్లు ఆర్థికశాఖ కార్యదర్శి హస్‌ముఖ్‌ అధియా వెల్ల డించారు. కస్టమ్స్‌, సేవాపన్ను, ఎక్సైజ్‌ డ్యూటీపరంగాచూస్తే ఏప్రిల్‌లో 64,393 కోట్ల రూపాయలుగా ఉంది. ఏప్రిల్‌లో ఎక్సైజ్‌ డ్యూటీ 28,252కోట్లకు సైతం వెళ్లిందని, అంతకుముందు ఏడాది 18,548కోట్ల నుంచి భారీగా వృద్ధిఉందని అధియా వివరించారు. 2015 ఏప్రిల్‌నెలలో పరోక్షపన్నుల వసూళ్లు 45,417కోట్లు ఉంటే ఈ ఏడాది ఏప్రిల్‌లో 64,394 కోట్ల వరకూ ఉన్నట్లు ఆయన వివరించారు. 0.5శాతం స్వఛ్‌ భారత్‌సెస్‌ అన్నిసేవలపైనా వసూలవుతోంది. కృషి కళ్యాణ్‌ సెస్‌ కూడా ఈఏడాది జూన్‌ ఒకటవ తేదీనుంచి అన్ని సేవలపైనా 0.5శాతం వసూలవుతుంది. పన్నులపరంగా లిటిగేషన్‌ నివారించేందుకుగాను సిబిఇసి 7300 కేసులను గుర్తించి వాటిని ఉపసంహరించుకునేందుకు నిర్ణయించింది. అలాగే హైకోర్టులు, కస్టమ్స్‌ఎక్సైజ్‌ సర్వీస్‌ట్యాక్స్‌ అప్పిలేట్‌ ట్రిబ్యునళ్లలో ఉన్న కేసులను కూడా ఉపసంహరణదిశగా పరిశీలిస్తోంది. మేకిన్‌ఇండియా కార్యాచరణను ప్రోత్సహిం చేందుకుగాను ప్రభుత్వం కస్టమ్స్‌, ఎక్సైజ్‌ సుంకాలను క్రమబద్ధీకరించిందని అధియా వివరించారు. కస్టమ్స్‌ సుంకం రాబడులు 25శాతం పెరిగి 17,945 కోట్లకు చేరా యి. అంతకుముందు ఏడాది కేవలం 14,286 కోట్లుగా ఉన్నాయి. వీటితోపాటు సేవాపన్ను వసూళ్లు 27శాతం పెరిగి 18,647కోట్లకు చేరాయి. ప్రస్తుత ఆర్థికసంవత్సరం లో పరోక్షపన్నులు 7.79లక్షలకోట్లుగా లక్ష్యం నిర్దేశించింది.